Številka: 360-21/2024-2570-14 - 072-1143

e-naslovi vseh občin v Sloveniji

Datum: 6.3.2024

Zadeva: Zbiranje podatkov za leto 2023 o stanju stavb/posameznih delov stavb, katerih uporabna površina je večja kot 250 m2 in so v lasti širšega javnega sektorja (v nadaljevanju: ŠJS)

Spoštovani,

za potrebe priprave okvira nacionalnega finančnega načrta za prenovo stavb ter izvedbo analize obstoječega stanja stavb, ki so v lasti oseb ŠJS in se uporabljajo za opravljanje njihove dejavnosti, na Ministrstvu za okolje, podnebje in energijo (v nadaljevanju: MOPE) izdelujemo seznam podatkov za leto 2023 o stanju stavb/posameznih delov stavb, katerih uporabna površina je večja kot 250 m2 in so v lasti ŠJS.

Zbrane podatke bomo uporabili tudi kot podlago za pripravo prenove Dolgoročne strategije energetske prenove stavb do leta 2050 (v nadaljevanju: DSEPS 2050) in oblikovanje potrebnih finančnih mehanizmov za razogljičenje nacionalnega stavbnega fonda do leta 2050.

Eden izmed virov potrebnih podatkov o javnih stavbah/posameznih delih stavb, ki so v lasti oseb ŠJS in se uporabljajo za opravljanje njihove dejavnosti je nacionalna aplikacija Energetsko knjigovodstvo[[1]](#footnote-1) (v nadaljevanju: aplikacija EK), ki se izvaja za zavezance (v nadaljevanju: upravljalce), na osnovi Uredbe o upravljanju z energijo v javnem sektorju (Uradni list RS, št. [52/16](http://www.uradni-list.si/1/objava.jsp?sop=2016-01-2348), [116/20](http://www.uradni-list.si/1/objava.jsp?sop=2020-01-2176) in [158/20](http://www.uradni-list.si/1/objava.jsp?sop=2020-01-2762) – ZURE), (v nadaljevanju Uredba[[2]](#footnote-2)).

Poročanje v aplikacijo EK je del vzpostavitve sistema upravljanja z energijo v stavbah OJS po Uredbi in **je obvezno** za vse stavbe/posamezne dele stavb, ki so **v lasti** Republike Slovenije ali samoupravne lokalne skupnosti **in v uporabi** državnih organov, samoupravnih lokalnih skupnosti, javnih zavodov, javnih gospodarskih zavodov, javnih skladov, javnih agencij in ustanov, katerih ustanovitelj je Republika Slovenija ali samoupravna lokalna skupnost, in katerih uporabna površina obsega več kot 250 m2. Poročanje je obvezno tudi za stavbe, kjer je vsota uporabne površine več posameznih delov stavb v posamezni stavbi večja kot 250 m2. Zavezanec mora najmanj enkrat letno, in sicer do 31. marca za predhodno leto, vnašati podatke v aplikacijo EK o upravljanju z energijo v svojih stavbah.

V letu 2022 smo izvedli analizo vseh obstoječih podatkov v aplikaciji EK. Rezultati analize kažejo, **da le 30 % upravljalcev po Uredbi, redno poroča v aplikacijo EK**.

Vezano na rezultate analize, želimo najprej spodbuditi **vse** **upravljalce** k rednemu poročanju v aplikacijo EK skladno z Uredbo, z dodatnimi aktivnostmi pa želimo zbrati manjkajoče podatke.

Ena takšnih aktivnosti je priložena excel tabela (priloga 1), kjer vpišete vse stavbe/posamezne dele stavb večje kot 250 m2, ki so v vaši lasti in v uporabi za leto 2023.

V kolikor že redno poročate v aplikacijo EK, izpolnete ter podpišete izjavo o pravilnih in verodostojnih podatkih za leto 2023 v portalu Energetsko knjigovodstvo, (v nadaljevanju Izjava (priloga 2)) in excel tabele ni potrebno izpolnjevati.

Pravilni in verodostojni podatki vpisanih stavb so ključni, saj bodo vplivali na prihodnje cilje, ukrepe ter finančne mehanizme za prenovo javnih stavb ŠJS, **zato vas pozivamo**, da se za tehnično in strokovno pomoč pri izpolnjevanju prilog obrnete na vaše pooblaščene zunanje strokovnjake – Lokalne energetske agencije ali osebe, ki izpolnjujejo pogoje za upravljanje z energijo v javnem sektorju.

Ob tej priložnosti bi vas opozorili, da mora občina v skladu s 15. členom Zakona o učinkoviti rabi energije (Uradni list RS, št. [158/20](http://www.uradni-list.si/1/objava.jsp?sop=2020-01-2762)) pooblastiti zunanje strokovnjake za opravljanje vseh ali posameznih nalog upravljanja z energijo, če teh nalog ne more opraviti s svojimi zaposlenimi osebami.

V kolikor nimate pooblaščenega zunanjega strokovnjaka ali svojih lastnih zaposlenih oseb, za opravljanje vseh ali posameznih nalog upravljanja z energijo, vam bo Goriška Lokalna Energetska Agencija, Nova Gorica do 5.4.2024 **preko telefona 00386 5 393 24 60**, video klica ali **e-naslova** [**info@golea.si**](mailto:info@golea.si) nudila strokovno in tehnično pomoč pri zbiranju podatkov.

Izpolnjeno excel tabelo ali izjavo **pošljite do 3.4.2024 na e-naslov** [**info@golea.si**](mailto:info@golea.si)**.**

V primeru, da že poročate v aplikacijo EK in že imate vzpostavljen sistem za upravljanje z energijo v javnem sektorju v skladu z Uredbo, bi se vam zahvalili za posredovane podatke. Če sistema za upravljanje z energijo v javnem sektorju še nimate vzpostavljenega vas pozivamo, da to čim prej uredite, ker je poročanje obvezno že od leta 2016 in bo v prihodnosti tudi pogoj za pridobitev finančnih spodbud.

Hvala za sodelovanje.

S spoštovanjem,

Pripravil/a:

Tina Žumer mag. Hinko Šolinc

generalni direktor

Priloga:

* Excel tabela (priloga 1)
* Izjava o pravilnih in verodostojnih podatkih za leto 2023 v portalu Energetsko knjigovodstvo (priloga 2)

Poslati:

* Na e-naslove vseh občin

1. https://www.gov.si/zbirke/storitve/energetsko-knjigovodstvo/ [↑](#footnote-ref-1)
2. https://www.energetika-portal.si/podrocja/energetika/upravljanje-z-energijo-v-javnem-sektorju/ [↑](#footnote-ref-2)